13 
sum caput regni Tiflisios pertingerunt , a nemine observati praedones , 
instanterque castellum regium adorti sunt , magnaque praeda onerati , 
aeque cito in montes longinquos reverterunt. 
Novis id genus rebus tunc temporis praecipue studebat Avarorum Chanus 
Omar , quo tamen a Rossis proelio victo et trucidato , quies restituta 
est , neque monticolae , validissimo duce carentes , Iberiam aggressi sunt 
amplius , ad novissima quidem tempora , ubi strenuus eorum dux Khasi- 
Mulla omnium lesghicorum animos denuo inflammavit , et per plures annos 
omnem fere oram caspiam, a Caucaso, praealtis rupibus inaccesso, indeque 
a Kislar urbe et Tarkhuensi castello , arceque Derbendi , ad Cubanensem 
usque provinciam adeo concitavit , ut omnes ad arma nunc currerent , 
magnique ubique tumultus conspicerentur. 
Trucidato denique hoc etiam duce , quem omnes fere gentes lesghicae 
divino paene honore colebant , post captam violento impetu arcem in so- 
litario montis cacumine e lapidibus exstructam , truces monticolarum tur- 
mae in latebras inaccessas recesserunt , Rossorumque strenua disciplina, 
insigni virtuti socia, mox omnium animos turbulentos coercuit sedavitque. 
Inde quoque factum est, ut ipse Avarorum Chanus, pridem potentissimus, 
in ipsis regni sedibus Kunzag, imperio rossico sese subjecerit et jusju- 
randum fidei praestiterit : jam vero paullo post territorium ejus angustio- 
ribus sensim limitibus coercitum est ; in ceteris Avari se ipsi T aulinlzos 
nominant , ab aliis vero monticolis Chindalal vocantur. 
Sundsha torrens complures dextro tantum latere recipit fluvios , mag- 
nitudine numeroque memorabiles , e quibus Argun , nobilis amnis castel- 
lum rossicum Grosnajam praeterruit et Terekium torrentissimum petit , 
qui e summo Caucasi cacumine , Casbekio monte excelso ortns , per 
claustra caucasia ad castellum Darielis , hodie in ruderibus in alto monte 
obvium , magno impetu ruens , mediosque Inguschorum gentium omnino 
